
Berfau: cyffredinol

Mae terfyniad berf yn dangos: 
· amser cyflawni’r weithred, e.e. yn y presennol, yn y gorffennol, yn y dyfodol ac ati
· pwy sydd / oedd / fydd yn cyflawni’r weithred.








Ymarfer

Dewiswch yr ymadrodd cywir ar yr ochr dde i orffen y brawddegau ar yr ochr chwith. 

1. Daeth fy nghyfnod prawf yn y swydd newydd i ben … 				… bob nos?

2. Treuliai dipyn o amser yn y bar … 						… y flwyddyn nesaf.

3. A fyddi di’n gweithio tan oriau mân y bore … 					… pan oedd yn fyfyriwr.

4. Hawliai fudd-dal anabledd ar gam … 						… heno.

5. Cyhoeddir y traethawd ymchwil … 						… pe bai’r bwyd yn flasus.

6. Byddwn i’n prynu cinio yn y ffreutur … 						… ddoe.

7. Treuliais i flwyddyn yn Israel yn gweithio mewn kibbutz … 			… cyn mynd ar fy ngwyliau i’r Ariannin.

8. Disgwylid i fenywod briodi a chael plant … 					… yn 2009.

9. Edrychaf dros y camgymeriadau … 						… am bum mlynedd.

10. Hoffwn i ddysgu siarad Sbaeneg …  						… yn y bedwaredd ganrif ar bymtheg.


Atebion:

1. Daeth fy nghyfnod prawf yn y swydd newydd i ben ddoe.		

2. Treuliai dipyn o amser yn y bar pan oedd yn fyfyriwr.				

3. A fyddi di’n gweithio tan oriau mân y bore bob nos?			

4. Hawliai fudd-dal anabledd ar gam am bum mlynedd.			

5. Cyhoeddir y traethawd ymchwil y flwyddyn nesaf.					

6. Byddwn i’n prynu cinio yn y ffreutur pe bai’r bwyd yn flasus.				

7. Treuliais i flwyddyn yn Israel yn gweithio mewn kibbutz yn 2009.

8. Disgwylid i fenywod briodi a chael plant yn y bedwaredd ganrif ar bymtheg.			

9. Edrychaf dros y camgymeriadau heno.				

10. Hoffwn i ddysgu siarad Sbaeneg cyn mynd ar fy ngwyliau i’r Ariannin.				

